kardosdrur/scandi-wiki huggingface dataset:
Emperor (ep)

Emperor er en ep fra det norske black metal-band af samme navn. Den blev udgivet i 1993, men udkom også som split med Enslaveds debut-ep Hordanes Land. I 1998 blev ep'en genudgivet med demoen Wrath of the Tyrant inkluderet på samme disk. "Wrath of the Tyrant" og "Night of the Graveless Souls" blev begge genindspillet fra den demo, mens "I Am The Black Wizards" og "Cosmic Keys to My Creations and Times" begge blev genindspillet til bandets debutalbum In The Nightside Eclipse.

Ep'ens omslagsillustration er fra et gammelt kunstværk af Gustave Dore.

Spor
 "I Am the Black Wizards" – 6:24
 "Wrath of the Tyrant" – 4:15
 "Night of the Graveless Souls" – 4:17
 "Cosmic Keys to My Creations and Times" – 6:22

Eksterne henvisninger
 

Emperor-album
Album fra 1993
Deus

Deus, der er latin for gud, har flere betydninger, heriblandt:

 dEUS (band)

Se også
 Deus ex machina
 Deus Ex Machina (Lost)
Richard Henry Dewing

Generalmajor Richard Henry Dewing (15. januar 1891 – 21. september 1981) var en ledende officer i de britiske styrker under 2. Verdenskrig.

Karriere 
 1936 – 1937: Vicedirektør for planlægning, Krigsministeriet
 1937 – 1939: Instruktør ved Imperiets Forsvarsakademi
 1939 – 1940: Direktør for militære operationer, Krigsministeriet
 1940 – 1941: Stabschef for styrkerne i Fjernøsten
 1942: Chef for den britiske forsvarsrepræsentation i Washington, USA
 1943 – 1944: Chef for hærens og luftvåbnets forbindelsesstab i Australien
 1945: Leder af det øverste hovedkvarter for den allierede ekspeditionsstyrke i Danmark
 1945: Medlem af den britiske militærkommission i Berlin

Hæderstildeling 
Den 27. juli 1945 tildelte kong Christian 10. på Sorgenfri Slot Dewing Storkorset til Dannebrogsordenen med bryststjerne.

Se også 
 General Dewings Besøg paa Bornholm, ugerevy fra 1945 med billeder fra Dewings besg på Bornholm den 28.-29. juli 1945

Eksterne henvisninger 
 Kilde og ekstern henvisning (engelsk)
 Military Archives, King’s College London (engelsk) 

Generaler fra Storbritannien
IX Equilibrium

IX Equilibrium er det tredje studiealbum fra det norske black metal-band Emperor. Bandet havde bekendtgjort at de ville "vende tilbage til deres rødder", og albummet indeholder noget af bandets reneste produktion. Musikalsk er det væsentligt anderledes end tidligere udgivelser, med en blanding af klar og black metal-vokal, blidt symfonisk mellemspil og knusende hårdt guitarspil.

Spor 
 "Curse You All Men!" – 4:41
 "Decrystallizing Reason" – 6:23
 "An Elegy of Icaros" – 6:39
 "The Source of Icon E" – 3:43
 "Sworn" – 4:30
 "Nonus Aequilibrium" – 5:49
 "The Warriors of Modern Death" – 5:00
 "Of Blindness and Subsequent Seers" – 6:48
 "Outro" (hidden track) – 0:28
 "Curse You All Men!" (live på The Astoria, London juli 1999 – bonusspor) – 4:34
 "Sworn" (remixed af Ulver i Endless Studios – bonusspor) – 5:39

Eksterne henvisninger 
 

Emperor-album
Album fra 1999
Christian Carl Pflueg

Christian Carl Pflueg (født 19. juli 1728 på Uggerslevgård på Nordfyn, død 16. maj 1809 i København) var ingeniørofficer og arkitekt.

Pflueg blev født 1728 som søn af kaptajn, senere major, forpagter, proprietær Bendix Ludvig Pflueg og Hedevig Munch. Han blev værkbas i fortifikationen 1753, sekondløjtnant og underkonduktør 1754, premierløjtnant og konduktør 1761, kaptajn i Ingeniøretaten 1762, afgik 1765, fik majors karakter 1768. Han var elev af Nicolas-Henri Jardin.

Pflueg havde et talent for mekanik, konstruerede instrumenter og oprettede på Plejehuset, som han selv havde tegnet, en linnedfabrik, som han selv ledede. For egen regning oprettede han 1776 en klædefabrik på sin gård Ulrikkenborg, nedlagt 1784. Han udgav desuden en række skrifter og efterlod sig en selvbiografi. Han oversatte desuden mange af Immanuel Kants og andre tyske kantianeres skrifter (såsom Johann Benjamin Erhard) til dansk.

C.C. Pflueg giftede sig 21. maj 1764 i Rønninge med Hedevig Rebekka Rasch (13. januar 1745 på Rønningesøgård – 26. januar 1786 på Ulrikkenborg i Kgs. Lyngby), datter af justitsråd Johan Caspar Rasch til Rønningesøgård og Mette Sophie Munch. Pflueg er begravet på Garnisons Kirkegård.

Værker 
 Konduktør for Jardin ved opførelsen af Sølvgades Kaserne, København (1765-69, fredet)
 Frederiks (Christians) Plejehus, Store Kongensgade 108 (1766-69, fredet)
 Ledede indretningen af det Brockdorff­ske Palæ på Amalienborg til Kadetakademi (1767-68, fredet)

Kilder 
 Weilbachs Kunstnerleksikon 1947 og 1994
 Louis Bobé & Carl Dumreicher (red.), Gemt og Glemt – Minder fra Gamle Dage, bind 3, 1915. Indeholder C.C. Pfluegs selvbiografi.
 C.C. Pfluegs oversættelse af Immanuel Kants Anthropologie udi pragmatisk Hensigt, 2. udgave 1802 findes tilgængelig på Google Books.

Arkitekter fra Danmark
Personer fra Fyn
Danskere i 1700-tallet
Selvbiografer fra Danmark
Oversættere fra Danmark
Proprietærer fra Danmark
Fabrikanter fra Danmark
Ingeniørofficerer fra Danmark
Personer i Dansk Biografisk Leksikon
Dansksprogede forfattere fra Danmark
Thorvald Gundestrup

Thorvald Gundestrup (16. marts 1869 i Odense – 9. maj 1931 i København) var en dansk arkitekt, der tegnede mange villaer og boligejendomme i nybarok stil omkring 1. verdenskrig. Han har sat sit præg på Islands Brygge, hvor fire boligkarreer er opført efter hans tegninger.

Thorvald Gundestrup var søn af boghandler Thorvald Gundestrup og Jenny Adolphine Christiane Eilskov. Han kom i tømrerlære i Odense, blev svend og kom på Odense Tekniske Skole, hvorfra han tog afgang 1888. Dernæst studerede han på Kunstakademiets Arkitektskole fra 1889 og tog afgang 1900. Han var ansat hos J.D. Herholdt, Vilhelm Dahlerup, H.C. Glahn i Nykøbing Falster og var konduktør for Johan Schrøder på Sukkerfabrikken i Kongens Lyngby. Han havde egen tegnestue fra 1898. Samtidig var han løjtnant af artilleriet i 1892.

Gundestrup udstillede tegninger på Charlottenborg Forårsudstilling 1903 og 1924. Han var medlem af bestyrelsen for Det kongelige københavnske Skydeselskab og danske Broderskab.

Gundestrup blev gift første gang 13. juli 1895 på Juellinge med Gerda Haslund (12. oktober 1867 på Fjeldgaard – 15. januar 1901 i København), datter af proprietær Harald Edouard Haslund og Ane Marie Amalie Christine Christensen. Hans andet ægteskab indgik han 14. februar 1902 med Anna Elisabeth Selchau-Hansen (10. december 1874 på Saltø – 18. november 1959), datter af forpagter Lauritz S.-H. og Charlotte Engholm. Gundestrup er begravet på Frederiksberg Ældre Kirkegård.

Værker 
 Villa, nu P. Carl Petersens Kollegium, Skovshoved (1899 og 1906)
 Møens Spare- og Laanekasse, Stege (1902-03)
 Konsul Christian Effs villa, Søgade 10, Kolding (1906)
 Karréerne Langebrohus og Islandsborg, Islands Brygge, Islands Brygge, København (1906-07, vinduer ændret)
 Karréen Ejgi/Hüffeldts Ejendom, Egilsgade/Islands Brygge/Isafjordsgade/Gunløgsgade, Islands Brygge, København (1907, vinduer ændret)
 Tre boligejendomme, Strandvejen 59-63, Svanemøllen, København (1907)
 Karrébebyggelsen Egilshus, Njalsgade/Islands Brygge/Egilsgade/Isafjordsgade, Islands Brygge, København (1909)
 Ombygning af grosserer Julius Tafdrups villa, Vedbæk Strandvej 434, Vedbæk (1910)
 Valnæsgård på Falster, hovedbygning (1910)
 Villa, Ellinorsvej 10, Charlottenlund (1912)
 Boligkarré, Carl Plougs Vej/Danas Plads 19-25, Frederiksberg (1914)
 Villa, Kastelsvej 40, nu Storbritanniens ambassade, København (1917)
 Villa, Kastelsvej 38, ditto, København (1920)
 A/s Genforsikringsselskabet Rossias bygning, Bornholmsgade 8/Hammerensgade 6, København (1920)
 Det Danske Mælkekompagni, Nyelandsvej 25, Frederiksberg (1925, nedrevet)
 Bygninger for Hellebæk Klædefabrik, Hellebæk
 Teilmanns Stiftelse, Vognmandsmarken, København (1931)
 Beboelseshuse på Strandvejen og talrige villaer ved Dronninggård i Holte og langs kysten af Øresund
 Søgaard, Søgårdsvej, Gentofte

Kilder 
 Weilbachs Kunstnerleksikon 1947 og 1994

Eksterne henvisninger 
 

Arkitekter fra Danmark
Personer fra Odense
Nationalromantiske arkitekter
Danskere i 1900-tallet
Personer i Kraks Blå Bog (afdøde)
Officerer fra Danmark
L.P. Gudme

Lorentz Poul Gudme (født 23. marts 1861 i Præstø, død 10. juni 1934 i København) var en dansk arkitekt, der efter læreårene hos Ove Petersen oprettede egen tegnestue og i perioder også drev entreprenørvirksomhed. Han opførte en række store ejendomme i København samt en række villaer i omegnen. Hans værker er tidstypiske repræsentanter for palæstilen.

Gudmes forældre var kateket, senere sognepræst Joachim Gudme og Mathilde Theodora Christiane Breslau von Bressendorff. Han giftede sig 28. februar 1894 med Johanne Louise Kløcker (26. februar 1872 i København – 19. oktober 1944 sammesteds), datter af bogholder og kasserer Albert Chr. Ludvig Kløcker og Caroline Sophie Timothea Ancher. Gudme er begravet på Holmens Kirkegård.

Værker 
 Gammel Kongevej 91, Frederiksberg (1896)
 Strandboulevarden 110-112/Vordingborggade, København (1906)
 Det ny Teater, Gammel Kongevej (1907, byggeriet overtaget af Ludvig Andersen)
 Scandiagade 6, København (1919)

Kilder 
 Weilbachs Kunstnerleksikon 1947 og 1994

Eksterne henvisninger 
 

Arkitekter fra Danmark
Historicistiske arkitekter
Danskere i 1800-tallet
Danskere i 1900-tallet
N.P.P. Gundstrup

Niels Peter Pedersen Gundstrup (6. oktober 1877 i Gundstrup, Krogsbølle Sogn – 4. december 1949 i København) var en dansk arkitekt.

Gundstrups forældre var snedkermester Anders Pedersen og Mette Kathrine Pedersen. Han tog navneforandring fra Pedersen til Gundstrup 1906. Han var i snedkerlære i Odense og blev svend, hvorefter han gik på Odense Tekniske Skole fra 1902 og indtil afgang 1906. Dernæst studerede han ved Kunstakademiets Arkitektskole i København fra 25. september 1907 og indtil han tog afgang 1. maj 1915. Gundstrup var medarbejder hos Martin Nyrop på opførelsen af Bispebjerg Hospital 1906-14.

Gundstrup havde egen tegnestue fra 1918. Han var medlem af Akademisk Arkitektforenings bestyrelse 1922-26 og 1927-36 samt næstformand 1931-36. Deruodver var han leder af foreningens konkurrenceudvalg 1927-30, kommitteret i Kreditkassen for Husejerne i København fra 1929, medlem af administrationen for Ronges Fond fra 1932, opmand i Bygningssnedkernes faste Voldgiftsret fra 1924, medlem af Danmarks Naturfredningsforenings tekniske udvalg fra 1926 og medlem af sammes hovedbestyrelse fra 1936.

Gundstrup var som håndværker i Tyskland, Frankrig, Schweiz og Italien 1897-98, i England og Holland 1912, i Italien 1921, i Norge, Sverige og Finland, Rusland, de baltiske lande og Polen 1930.

Gundstrup giftede sig 19. maj 1912 med Lydia Anna Olufa Holmgreen (4. januar 1889 i København – 8. maj 1975). Arkitekten er begravet på Bispebjerg Kirkegård.

Værker 

I København:
 Fuldførte Nordisk Livsforsikrings bygning, Grønningen 21-25 (efter Vilhelm Fischers død 1914)
 Store Kongensgade 132-34 (som forannævnte, senere udvidet)
 Karré, Arresøgade 5-9/Nøddebogade 13-17/Refsnæsgade 40-44 (1922-23)
 Karré, Sønder Boulevard 89-97/Knud Lavards Gade 2-10; Ingerslevsgade 150-160/Erik Ejegods Gade 1-7 (1926-27)
 Karré, Borups Allé 25-33/Skotterupgade 16-22/Ågade 136-144/Borups Plads 1-7 (1928)
 Store Kongensgade 128-30 (1928-29)
 Ombygning af Hotel d'Angleterre, Kongens Nytorv
 Danske Lloyd, nu Forsvarsministeriet, Holmens Kanal 42 (1936-38)
Desuden:
 Bygninger ved amtssygehusene i Fakse og Næstved, sidst Medicinsk Afdeling (1937-38)

Projekter 
 Konkurrence om statshusmandsboliger (1908, ekstrapræmie)

Kilder

Eksterne henvisninger 
 

Arkitekter fra Danmark
Nyklassicistiske arkitekter
Danskere i 1900-tallet
Personer fra Fyn
Personer i Kraks Blå Bog (afdøde)
Steve Bould

Stephen Andrew "Steve" Bould (født 16. november 1962 i Stoke-on-Trent, England) er en tidligere engelskfodboldspiller, der er bedst kendt for sit 12 år lange ophold hos Arsenal F.C. i den bedste engelske liga. Han optrådte desuden to gange for det engelske landshold.

Klubkarriere 
Bould startede sin seniorkarriere i 1980 i Stoke City i sin fødeby, hvor han også havde spillet som ungdomsspiller. Kun afbrudt af et kort lejeophold hos Torquay United spillede Bould i klubben frem til 1988, hvor han skiftede til storklubben Arsenal F.C..

I de følgende 12 sæsoner var Bould i Arsenal en del af klubbens forsvar, og var med til at vinde adskillige titler med London-klubben, heriblandt tre engelske mesterskaber, to FA Cup-titler, en Liga Cup-titel og Pokalvindernes Europa Cup i 1994.

Efter i slutningen af 90'erne at have mistet sin plads i klubbens midterforsvar til den yngre Martin Keown forlod Bould i 1999 Arsenal og skiftede til Sunderland A.F.C. Her var han dog kun tilknyttet en enkelt sæson, inden han i år 2000 indstillede sin karriere.

Landshold 
På trods af at Bould i en årrække var en bærende kraft hos et Arsenal-hold der vandt engelske mesterskaber, opnåede han kun to kampe for Englands landshold. Det meget lave antal landskampe skyldes sandsynligvis først og fremmest de mange skader, som Bould måtte trækkes med gennem hele karrieren. Begge hans landskampe faldt i 1994.

Titler 
Premier League
 1989, 1991 og 1998 med Arsenal F.C.

FA Cup
 1993 og 1998 med Arsenal F.C.

Liga Cup
 1993 med Arsenal F.C.

Pokalvindernes Europa Cup
 1994 med Arsenal F.C.

Eksterne henvisninger 

Fodboldspillere fra England
Fodboldspillere fra Stoke City F.C.
Fodboldspillere fra Torquay United F.C.
Fodboldspillere fra Arsenal F.C.
Fodboldspillere fra Sunderland A.F.C.
Fodboldtrænere fra England
Personer fra Stoke-on-Trent
Emilio Aguinaldo

General Emilio Aguinaldo y Famy (født 22. marts 1869, død 6. februar 1964) var en filippinsk general, politiker og uafhængighedsleder. Han spillede en medvirkende rolle i den filippinske uafhængighed under den Filippinske revolution mod Spanien og den Den filippinsk-amerikanske krig, der gjorde modstand mod den amerikanske besættelse. Han lovede til sidst sin troskab til den amerikanske regering. 

I Filippinerne anses Aguinaldo for at være landets første og den yngste filippinske præsident, selv om hans regering har undladt at indhente udenlandske anerkendelser.

Diktatorer
Frimurere
Generaler
Præsidenter fra Filippinerne
Foreningen af 3. December 1892

Foreningen af 3. December 1892 var, som navnet siger, en forening stiftet 3. december 1892, der havde til formål at virke for opmåling og beskyttelse af Danmarks ældre arkitektur og bygningskultur. Foreningens medlemmer, arkitektstuderende og arkitekter, producerede i årenes løb en anselig mængde opmålinger, der i dag er vigtige vidnesbyrd om nu forsvundne eller ændrede bygningsværker i Danmark.

Foreningen foretog i 1908 og 1909 en studierejse til Sønderjylland for at opmåle ældre dansk arkitektur. Disse opmålinger, og foreningens virke generelt, fik stor betydning for fremkomsten af Bedre Byggeskik-bevægelsen.

Foreningen oprettede også i foråret 1929 Bygningsteknisk Studiearkiv, der i efteråret 1932 blev overtaget af Kunstakademiet og nu indgår i Kunstakademiets Arkitektskoles Bibliotek.

Udgivelser 
 Opmaalinger udgivne af Foreningen af 3die December 1892.
 Louis Bobé & Christian Axel Jensen, Liselund, 1918.

Kilder 
 Henrik C. Egede Glahn (red.), Opmålinger: Foreningen af 3. December 1892: festskrift i anledning af 100-årsdagen, København: Arkitektens Forlag 1992. 

Foreninger fra Danmark
Arkitektur i Danmark
Etableret i 1892
Basar

En basar er et marked, som især er udbredt i muslimske områder. Ordet kommer fra det persiske bāzār, som går tilbage til det pahlaviske ord baha-char, som betyder "stedet med priser".

Basar betegner et torv eller en bred gade, åben eller tildækket, i orientalske byer, der med sine mange boder tjener som midtpunkt for hele byens handelsliv og som købmandsbørs.

Endvidere betegner basar også et udsalg, i velgørenhedsøjemed, af forskellige genstande, der er bortskænkede for at yde et foretagende støtte.

Se også 
 Bazaar - flertydig

Referencer 

 Salmonsens Konversationsleksikon, 2. udgave, bind II (1915), s. 714; opslag: Basar

Handel
Bygninger, konstruktioner og anlæg
Ellen Dahl

Ellen Alvilde Dahl (døbt Ellen Alvilde Dinesen) (pseudonym Paracelsus) (født 13. september 1886 på Rungstedlund i Nordsjælland, død 17. februar 1959 i København) var en dansk forfatter.

Rungstedlund 
Ellen Dinesen var Karen Blixens yngre søster og yngste datter af forfatteren, kaptajn Wilhelm Dinesen og Ingeborg Dinesen.

Hun blev i 1916 gift med godsejer og overretssagfører Knud Dahl (1876-1945). Hun skrev en gang til Karen Blixen om, hvor meget hun savnede sin mand efter hans død, fordi hun følte, at hele hendes liv havde drejet sig om ham.

Hun købte broderen Thomas Dinesens andel i ejendommen Rungstedlund og donerede den til Rungstedlundfonden. Det forhindrede en splittelse i familien og gav mulighed for, at Karen Blixens hus kunne bevares for eftertiden.

Nedre Strandkær 
I 1924 købte Ellen og Knud Dahl gården Nedre Strandkær på Mols af arkitekten Egil Fischer, som manglede penge til at fortsætte sit ferieby-projekt. I 1941 lod parret jorderne frede og skænkede den videnskabelige brugsret af dem til Naturhistorisk Museum i Århus. Desuden donerede de et husmandssted, som de havde købt i 1938. I 1951 skænkede Ellen Dahl hele gården til museet, der siden har brugt den som forsknings- og konferencecenteret Molslaboratoriet. Det 150 hektar store område er dækket af hede, overdrev, løvskov og græsningsskov. Der forskes bl.a. i jordbundsøkologi og landskabspleje samt generelt i flora og fauna i Mols Bjerge.

Ellen Dahl beholdt selv et mindre areal omkring sit sommerhus Lille Strandkær, opført i 1929. Hun havde fået Egil Fischer til at tegne det i samme stil som husene i Egil Fischers Ferieby ved Femmøller. Ellen Dahls grandnevø, Morten Vilhelm Keller, har boet i sommerhuset siden 2013. Han fremviste sommerhuset i 2022, hvor han holdt foredrag om Ellen Dahl i Nationalpark Mols Bjerges regi.

Sandbjerg 
Efter lensgreve Christian Einar Reventlows død i 1929 købte Ellen og Knud Dahl Sandbjerg Gods i Sandbjerg på Sundeved nord for Sønderborg. Efter Knud Dahls død åbnede hun Sandbjerg for kulturpersonligheder og videnskabsmænd, og i 1954 skænkede hun godset til Aarhus Universitet. Ved hendes død i 1959 overtog universitetet den fulde dispositionsret over Sandbjerg Gods. Nu driver et erhvervsdrivende fond kursusvirksomhed på godset uden tilskud af offentlige midler.

Bibliografi 
Under pseudonymet Paracelsus:
 "Parabler" (Gyldendalske Boghandel, 1928)
 "Introductioner" (C.A Reitzels Forlag, 1931).

Under eget navn:
 "Vejrkalender"
 "Dansk Billedbog" (Berlingske Forlag, 1941).

Om Ellen Dahl:
 Morten Vilhelm Keller (red.): "Ellen Dahl. Mols og litteraturen" (2017)

Noter

Eksterne kilder/henvisninger 
 Ellen Dahl  på KarenBlixen.com 
 Aner til Ellen Alvilde Dinesen på Torkil.grindstein.info 
 

Manuskriptforfattere fra Danmark
Slægten Dinesen
Godsejere fra Danmark
Danskere i 1900-tallet
Dansksprogede forfattere fra Danmark
Kvindelige forfattere i det 20. århundrede
Personer fra Rungsted
Hafenlohr

Hafenlohr er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Marktheidenfeld.

Geografi 
Hafenlohr ligger i Region Würzburg, ca. 3 km nord for Marktheidenfeld.
 
I kommunen ligger , ud over Hafenlohr, landsbyerne Windheim, Fürstlich Löwenstein'scher Park.

Eksterne henvisninger
Gilles Grimandi

Gilles Grimandi (født 11. november 1970 i Gap, Frankrig) er en pensioneret fransk fodboldspiller, der tilbragte otte år hos AS Monaco i den franske Ligue 1, og seks hos Arsenal F.C. i den engelske Premier League. Med begge klubber var han med til at vinde flere titler.

AS Monaco 
Grimandi startede sin seniorkarriere i 1990 hos AS Monaco i den franske Ligue 1, og debuterede for klubbens førstehold i 1991 i en kamp mod AS Nancy. Klubbens træner var på dette tidspunkt landsmanden Arsène Wenger. Han spillede for klubben frem til 1997, og var med til at vinde både Coupe de France i 1991 og Ligue 1 i 1997.

Arsenal 
I 1997 skiftede Grimandi til engelsk fodbold, hvor han skrev kontrakt med Premier League-klubben Arsenal F.C., der året forinden havde fået Grimandis gamle træner Wenger ansat som manager. Allerede i sin debutsæson var han med til at vinde The Double med klubben, en præstation han gentog i 2001-02-sæsonen, der også blev hans sidste i England. 

Grimandi nåede at spille 84 kampe og score et enkelt mål for Arsenal, inden han sluttede sin karriere med et kort ophold i den amerikanske klub Colorado Rapids.

Efter fodbold 
Et år efter at Grimandi stoppede karrieren, tog han i 2005 til Arsenal, for at blive talentspejder. Her har han arbejdet siden da.

Titler 
Ligue 1
 1997 med AS Monaco

Coupe de France
 1991 med AS Monaco

Premier League
 1998 og 2002 med Arsenal F.C.

FA Cup
 1998 og 2002 med Arsenal F.C.

Eksterne henvisninger 
 Spillerinfo

Fodboldspillere fra Frankrig
Fodboldspillere fra AS Monaco FC
Fodboldspillere fra Arsenal F.C.
Fodboldspillere fra Colorado Rapids
Prins Valdemar (skib)

Prins Valdemar (også stavet "Prinz Valdemar") var en 241 fod lang oprindeligt dansk 3-mastet stålbark opkaldt efter Prins Valdemar (1858-1939). Hun blev bygget til rederiet Winther i 1891 i Helsingør sammen med søsterskibet Prinsesse Marie og var et af de sidste store sejlskibe i sejlskibsæraen. Skibet var baseret ved Esbjerg om end det var indregistreret på Fanø. I 1913 blev skibet solgt til Norge og igen videre til USA i 1916.

Prins Valdemar gik ned i munden til Miamis havn den 10. januar 1926. Det tidligere danske krigsskib var opkøbt og sejlet til Miami for at fungerer som et flydende hotel, i slutningen af 20'ernes store ejendomsboom i Florida.

En mindre model af Prins Valdemar på omkring en meter eksisterer stadig og er udstillet på Toldmuseet i København.

Referencer 

 Johs. Bredmose Simonsen: Niels Winther & Co., A Shipping Company in Esbjerg, with picture of the ship.

Skibe fra Danmark
Can Tho Lufthavn

Can Tho Lufthavn (Sân bay Cần Thơ) (IATA:VCA, ICAO:VVCT) ligger i Can Tho i Vietnam.

Terminaler 
 Vietnam Airlines (Hanoi)
 Jetstar Pacific Airlines (Hanoi)

Kilder

Ekstern henvisning 
 Can Tho Airport 

Lufthavne i Vietnam
Equiterapeut

En equiterapeut behandler heste (equ-, eque-, equi- er den latinske betegnelse for hest), med anvendelse af kiropraktik, fysioterapi og massage.

Uddannelsen til equiterapeut kan foregå på SvenskHästTerapeutUtbildning (HTU AB), som har en 2-årig uddannelse i Sverige. I øvrigt er uddannelsen kun kendt udenfor Danmarks grænser (Norge, Sverige, Tyskland og Holland).

Eksterne links 
htuab.se 
Stillingsbetegnelser inden for sundhed
Hestesygdomme